EFF: 'SA'ners het hulself bevry' | Maroela Media
Julius Malema, leier van die EFF, kom by die verkiesingsbyeenkoms aan. Foto: @Poplak/Twitter
"Niemand het jou bevry nie. Die mense van Suid-Afrika het hulself bevry," het Mpofu aan duisende EFF-ondersteuners gesê by die party se verkiesingsbyeenkoms in Atteridgeville, Pretoria. "Moenie dat enige organisasie vir jou sê dat hulle jou bevry het nie."
Mpofu sê die EFF is 'n generasie se beweging met 'n missie. Hy sê elke generasie het 'n missie gehad wat hulle moes kies om te vervul of te verwaarloos. "Hierdie geslag veg vir politieke bevryding."
Mpofu het die media daarvan beskuldig dat hulle gunstig is van die regerende party. Hy sê alle televisiestasies het die ANC se verkiesingsbyeenkoms uitgesaai maar nie die EFF se byeenkoms nie. "Moet geen gunste van die media verwag nie. Die revolusie sal nie uitgesaai word nie. Dis in ons harte."
'n Mens is slegs vry wanneer jy besef en verstaan dat jou enigste bevryding as mens deur Jesus Christus aan die kruis bewerkstellig is. Dit is ware vryheid. Watter soort vryheid praat hierdie mense van? Apartheid bestaan alreeds vir 20A nie. Waarvan wil hulle bevry word? Landswette?